أمينة اللوه

أمينة اللوه (خلاقت ف لحوسيما ف 1926 و ماتت ف 18 جويي 2015) كاتبة و أديبة مغريبية. رّواية ديالها "الملكة خناتة قرينة المولى إسماعيل" كايعتابروها لمؤرخين د لأدب لمغريبي أول رواية مغريبية تكتبات ب لعربية و كتباتها أمينة ف 1954.

أمينة كبرات ف تطوان و فيها قرات تال الليسي و من بعد مشات كملات قرايتها لجامعية ف سبانيا ف لجاميعة د مدريد و فيها خدات لّيصونص ديالها ف لأدب ف 1957. ف 1978 خدات دوكتورا دّولة ف لأدب.

أمينة اللوه خدمات ف تّعليم و كانت معلمة و أوستادة و مفتشة ف رّباط و خدمات ف صّحافة و كانت عضوة ف لّجنة لملكية د إصلاح تّعليم.

كتبات بزاف د لكتوبا ف لمجال د تّاريخ و خدات بزاف د لجوائز منهوم جائزة لمغريب ل لأدب ف 1954 و وسام لعرش ف 1988.كتاب أعلام المغرب العربي - الجزء الأول - للمؤرخ عبد الوهاب بن منصور ص (16,15)

 مصادر 

تصنيف:كتاتبيا مغاربا د لقرن 20
تصنيف:بيوغرافيا د نسا
تصنيف:زيادة 1926
تصنيف:وفيات 2015
تصنيف:ناس تزادو ف لحسيمة
تصنيف:كتاتبيا مغاربا د لقرن 21